Държавен вестник, бр. 53, 2013 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  53
(3) При преустановяване съществуването на 
парламентарна група избраният по нейно пред­
ложение представител в състава на постоянната 
делегация се освобождава.
(4) Постоянните делегации отчитат своята 
дейност пред председателя на Народното съ­
брание.
Г л а в а  ш е с т а
ВЗАИМОДЕЙСТВИЕ С ГРАЖДАНСКИ 
ОРГАНИЗАЦИИ И ДВИЖЕНИЯ
Чл. 36. (1) Комисията за взаимодействие с 
граждански организации и движения:
1. осъществява диалог и взаимодействие с 
представители на граждански организации и дви­
жения, включително като провежда обществени 
обсъждания по въпроси от значим обществен 
интерес; заключенията от обсъжданията се 
изпращат на водещите комисии;
2. разглежда предложенията за референдуми 
и граждански инициативи по Закона за пряко 
участие на гражданите в държавната власт и 
местното самоуправление, както и петиции по 
чл. 45 от Конституцията;
3. осъществява функциите на постоянна 
комисия по глава пета.
(2) Комисията за взаимодействие с граж­
дански организации и движения се формира 
на паритетен принцип – по трима народни 
представители от всяка парламентарна група.
Чл. 37. Към Комисията за взаимодействие с 
граждански организации и движения се създава 
Обществен съвет от представители на граж­
данските организации и движения, който да 
консултира комисията. Съставът и начинът на 
формиране на съвета се определят с правила, 
приети от комисията. Правилата се публикуват 
на сайта на комисията на интернет страницата 
на Народното събрание.
Чл. 38. (1) Комисията за взаимодействие с 
граждански организации и движения работи по 
приети от нея вътрешни правила за работа в 
съответствие с този правилник. В правилата се 
определя начинът на взаимодействие с граж­
данските организации и движения.
(2) Заседанията на комисията се излъчват в 
реално време в интернет чрез интернет стра­
ницата на Народното събрание.
(3) В края на всяка сесия комисията предста­
вя пред Народното събрание доклад, съдържащ 
анализ и становище по поставените проблеми 
от представителите на гражданските органи­
зации и движения. Докладът се разглежда на 
пленарно заседание.
Чл. 39. Представители на гражданските 
организации и движения по тяхна инициатива 
имат право да присъстват на заседанията на 
комисиите, да представят свои писмени ста­
новища и да вземат участие в разисквания по 
разглежданите проекти за актове на Народ­
ното събрание, отнасящи се до предмета им 
на дейност, при спазване на реда, установен в 
комисиите. 
Чл. 40. (1) Граждански организации и дви­
жения могат да представят писмени становища 
по законопроектите, които се разглеждат от 
водещите комисии. 
(2) Докладът на водещата комисия за първо 
гласуване съдържа и резюме на постъпили ста­
новища от граждански организации и движения.
(3) По предложенията, внесени от народни 
представители за второ гласуване, председателят 
на водещата комисия може да изиска становище 
от граждански организации и движения.
(4) Становищата от граждански организа­
ции и движения се публикуват на сайта на 
водещата комисия на интернет страницата на 
Народното събрание и се раздават на членовете 
на комисията.
(5) Комисиите са длъжни да отговорят на 
постъпилите предложения и жалби от граждан­
ски организации и движения.
Чл. 41. Граждански организации и движения 
могат да участват чрез народен представител 
в парламентарния контрол при условията и по 
реда на глава девета, както и да присъстват 
на заседанията на парламентарните комисии 
при изслушвания по реда на глава десета и 
при отговаряне на актуални устни въпроси по 
реда на чл. 26 при спазване режима на достъп 
в Народното събрание.
Г л а в а  с е д м а
СЕСИИ И ЗАСЕДАНИЯ НА НАРОДНОТО 
СЪБРАНИЕ
Чл. 42. (1) Народното събрание работи на 
три сесии годишно.
(2) Народното събрание е във ваканция от 
22 декември до 10 януари, 10 дни по Великден­
ските празници и от 1 до 31 август ежегодно.
(3) По изключение Народното събрание 
може да реши дните на ваканциите да бъдат 
променени.
(4) По време на парламентарните ваканции 
сроковете по този правилник спират да текат.
Чл. 43. (1) Народното събрание се свиква 
на сесия от неговия председател.
(2) В случаите по чл. 78, т. 2, 3 и 4 от Кон­
ституцията председателят е длъжен да насрочи 
заседание не по-късно от 7 дни след постъпване 
на искането, независимо от това, дали Народ­
ното събрание е във ваканция или не.
(3) Направилите искането по чл. 78 от Кон­
ституцията са длъжни да посочат дневния ред.
Чл. 44. (1) Редовните пленарни заседания 
на Народното събрание се провеждат в сряда, 
четвъртък и петък от 9,00 до 14,00 ч. По реше­
ние на Народното събрание заседанията могат 
да бъдат удължавани.
(2) Народното събрание може да промени 
времето за редовни заседания.